Proteste de „Noaptea Muzeelor”: opțiuni limitate și lacăte la ușă. „Ne dorim muzee în care să nu mergem doar ca voluntari”
„Noaptea Muzeelor” a scos mulți oameni din casă, chiar dacă aceștia au avut mai puține opțiuni față de anii trecuți.
Multe instituții au pus lacătul pe ușă aseară, pentru că angajații au decis să protesteze, nemulțumiți de salarii.
Unii dintre ei s-au strâns în centrul Capitalei. Asta după ce, în anii trecuți, peste 10.000 de oamenii au vizitat instituția în cadrul „Nopții Muzeelor” Antipa. Acum, au găsit lacătul pus.
Domn: „Copiii așteptau să vadă și ei. Păcat, ținem cu protestatarii, dar ne pare rău.”
Băiat: „Voiam să vin la muzeu și m am supărat foarte tare.”
Între timp, muzeografi din toată țara s-au strâns în Piața Victoriei, unde și-au strigat nemulțumirile legate de salarii.
Femeie: „Ne dorim muzee eficiente, muzee în care să nu mergem doar ca voluntari, să fim plătiți pentru munca pe care o depunem.”
Femeie: „Păstrez convingerea că vor avea loc schimbări constructive pentru o plată echitabilă a specialiștilor din această categorie profesională.”
Însă, la muzeele deschise în București a fost coadă. Mulți au ales să viziteze Ateneul Român, care a avut un program special.
Băiat: „Fiind student la arhitectură, spre rușinarea mea mi am dat seama că nu l-am vizitat în cei 6 de ani de studiu.”
Băiețel: „Mi-a plăcut muzica, a fost frumoasă, atmosfera și cântăreții.”
Și Muzeul Fotbalului a primit mulți curioși, în special copii.
Copil: „Am venit să văd tricourile naționalei și anumite mingii.”
Copil: „Am vrut să mă antrenez măcar cu un jucător din generația de aur.”
Prezent a fost și fotbalistul Florin Răducioiu, care a dat autografe celor prezenți.
Florin Răducioiu, fotbalist în generația de aur: „Fotbalul ne-a dat foarte mult și noi trebuie să dăm înapoi această simpatie, această prezență a noastră, o vorbă.”
Mii de oameni au vizitat și expoziția „Universul lui Salvador Dalí”.
Fată: „Sunt foarte încântată, am rămas impresionată de operele lui Dali.”
În schimb, la Iași, oamenii au fost dezamăgiți că Palatul Culturii s-a închis la ora 17.
Familie: „Am trăit în străinătate și am vrut să le arătăm muzeul. E foarte tristă (arată fetița) ea voia să intre acum să vadă, i-am povestit.”
Bătrân revoltat: „Am fost la Dosoftei am fost la ateneu aici când am ajuns închis! Asta e”.
Și la Cluj, opțiunile pentru „Noaptea Muzeelor” au fost puține. De exemplu, Muzeul de Istorie al Transilvaniei a fost închis.
Băiat: „Suntem destul de confuzi”.
O variantă a fost Turnul Croitorilor, unde a avut loc un moment artistic.
La Timișoara, Filarmonica Banatul a participat pentru prima dată la „Noaptea Muzeelor”
Femeie: „Cred că era necesar să se deschidă și timișorenilor s-o vadă altfel”
Bărbat: „O idee foarte bună, practic și filarmonica face parte din istoria orașului.”
„Noaptea Muzeelor” a ajuns în acest an la cea de-a 20 a ediție.